YLITYÖSOPIMUS
Sopimus ylityökorvauksen maksamisesta poikkeamisesta
Heta - henkilökohtaisten avustajien työantajien liitto ry Julkisten ja hyvinvointialojen liitto JHL ry

Henkilökohtaisia avustajia koskevan valtakunnallisen työehtosopimuksen 1.2.2020 – 30.4.2021
10 §:n kohdan 4 mukaan työnantajan ja työntekijän on mahdollista sopia ylityön tekemisestä ilman ylityö- korvauksen maksamista.

Työehtosopimuksen määräys mahdollisuudesta ylityön tekemiseen ilman ylityökorvausta on sovittu määräaikai- seksi kokeiluksi ajanjaksolle 1.4.2020 – 30.4.2021.

Sopimuksen tarkoitus
Tämän sopimuksen mukaista ylityötä voidaan tehdä enintään 168 tuntia kalenterivuodessa eli keskimäärin 14 tuntia kalenterikuukaudessa siten, että siitä maksetaan työntekijälle normaali perustuntipalkka ylityökorvausta lukuun ottamatta muine työaikalisineen (ilta-yö- ja viikonloppulisät sekä arkipyhäkorvaukset).

Sopimisen edellytykset
Ylityösopimuksen tekeminen on mahdollista, jos työnantaja kuuluu Heta-Liittoon ja on rekisteröitynyt ylityöjär- jestelmän käyttäjäksi Heta-liiton internetsivuilla (osoite). Pätevän sopimisen edellytyksenä on, että sopiminen tehdään työehtosopimuksen mukaisesti.

Sopimisessa on käytettävä tätä Ylityösopimusta sekä sovittava jokaisesta ylityökerrasta lisäksi erikseen työnte- kijän kanssa. Työntekijällä on oikeus kieltäytyä tarjotusta ylityöstä.

Mikäli työnantajalla on työsuhteessa osa-aikaisia työntekijöitä, on työnantajan tiedusteltava heidän mahdolli- suuksiaan lisätyön tekemiseen ennen sopimista yksittäisestä ylityökerrasta. Lisätyön tekeminen on siten ensisi- jaista suhteessa ylityöhön.

Työnantajan on pidettävä ylityötunneista kirjanpitoa (tuntilista) ja huolehdittava, ettei työn ja ylityön yhteismää- rä ylitä työaikalaissa (812/2019) säädettyä työajan enimmäismäärää.

Työaikalain mukaan työntekijän työaika ylityö mukaan lukien ei saa ylittää keskimäärin 48:aa tuntia viikossa neljän kuukauden ajanjakson aikana

Sopimuksen voimassaolo ja päättyminen
Tämä sopimus on voimassa toistaiseksi ja irtisanottavissa yhden kuukauden irtisanomisajalla. Työnantajan tai työntekijän suorittamassa irtisanomisessa on käytettävä tämän sopimuksen liitteenä olevaa Ylityösopimuksen irtisanomisilmoitusta tai irtisanominen on tehtävä muulla tavoin kirjallisesti siten, että siitä selkeästi ilmenee, että kyse on työehtosopimuksen mukaisen Ylityösopimuksen irtisanomisesta, sopimuksen osapuolet sekä irtisa- nomisen päivämäärä.

Sopimus päättyy järjestysnumeroltaan samana päivänä kuin irtisanomisilmoitus on annettu.
Jos vastaavaa päivää ei ole siinä kuussa, jossa määräaika päättyy, pidetään määräajan loppupäivänä sen kuukauden viimeistä päivää. Esim. jos irtisanominen tapahtuu 31.8., sopimus päättyy 30.9.

Koska ylityökokeilu on määräaikainen 30.4.2021 saakka, tehdyt Ylityösopimukset raukeavat 1.5.2021, jollei kokeilua jatketa. Raukeamisen jälkeen ylityön korvaamisessa siirrytään noudattamaan voimassa olevan henkilö- kohtaisia avustajia koskevan valtakunnallisen työehtosopimuksen määräyksiä.

Mikäli ylityösopimusten tekemisessä ei ole noudatettu työehtosopimuksen määräyksiä, on työehtosopijapuolilla (Heta-liitto ja JHL) oikeus todeta ylityösopimus pätemättömäksi. Pätemättömäksi toteamisen seurauksena on, että siihen mennessä tehdyt ylityöt on maksettava työntekijälle työehtosopimuksen 10 § kohtien 2 ja 3 mukai- sesti.

Sopimuksen hyväksyminen
Allekirjoittaneet työnantaja ja työntekijä sopivat ylityökorvauksesta poikkeamisesta yllä mainituin ehdoin. Samalla työnantaja työntekijä vakuuttavat, että ovat tutustuneet Ylityösopimuksen liitteenä oleviin ohjeisiin Ylityösopimuksen käyttämisestä ja ylityökorvauksesta poikkeamisesta sopimisesta (liite 1) ja Ylityösopimuk- sen irtisanomisilmoitukseen (liite 2).

Paikka ja aika:  	 Osapuolten allekirjoitukset:

Työnantajan allekirjoitus	Työntekijän allekirjoitus

Työnantajan nimenselvennys	Työntekijän nimenselvennys

Ylityösopimuksessa tarkoitetusta työstä voidaan sopia ja sitä alkaa tehdä sopimuksen allekirjoittaminen jälkeen.

Samansisältöisiä Ylityösopimuksia on allekirjoitettava vähintään kaksi (2) kappaletta, yksi kummallekin sopija- puolelle.